Federálny dopravný úrad označil za vodiča aj neživotnú technológiu.
Na tamojších cestách využíva autonómne prvky napríklad Tesla. Vozidlá ale naďalej musí riadiť človek s oprávnením. Podľa stále platnej, avšak desiatky rokov starej legislatívy, je totiž vodičom jedine človek, ktorý drží volant, šliape na pedále a vlastní vodičský preukaz.
Odpoveď je v mnohých smeroch pomerne revolučná. Inštitúcia okrem iného píše: "Ak žiadny ľudský pasažier nemôže riadiť vozidlo, je rozumné považovať za vodiča čokoľvek (na rozdiel od kohokoľvek) venujúce sa riadeniu."
Neživotné "čokoľvek" môže byť prirodzene softvérový autonómny systém. Znie to síce banálne, ide však o presnú definíciu termínu vodič.
Legislatíva zatiaľ ostáva nezmenená
Uvedená veta je však stále iba obsahom listu. NHTSA v písomnosti pripomína, že bude nutné zmeniť samotnú legislatívu, čo bude ešte beh na dlhú trať.
Tento výklad však otvára dvere plne automatizovaným vozidlám, vezúcich skutočne kohokoľvek. Nemuseli by byť dokonca vybavené ani tradičnými prvkami ako volant či palubná doska.
NHTSA zároveň týmto vyjadrením prispelo do diskusie o zodpovednosti. Pokiaľ totiž bude aspoň po právnej stránke vodičom softvér, padá naň (a prenesene tiež na výrobcu) celková zodpovednosť za prípadné chyby v riadení.